《题李立父高远楼》
宋代·真德秀

君家百尺楼，近在环堵室。
室处岂不佳，暑溽厌烦郁。
著脚蹑层岂，心眼便超轶。
好风天外来，佳月云端出。
清明湛空阔，洞视了孅悉。
岂徒快登临，抑可验学术。
大哉天地心，昭然本如日。
世人庳且隘，动以私见窒。
未能脱尘凡，底处识微密。
羡君有斯楼，发以静春笔。
知崇与礼卑，二义贯于一。
独理要高明，履道贵平实。
庶几足目俱，不但窥彷佛。
工夫妙方寸，岂假身外物。
此境未昭融，此屋空突兀。
君看希圣徒，陋巷暗蓬荜。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。